
Hae sunt Assisae factae apud Clarendune, et posted recordatae
apud Novthamtoniam.

1.  Si quis retatus fuerit coram justitiariis domini regis de
murdro yel latrocinio, vel roberia, vel receptatione hominum
talia facientium, vel de falsoneria vel iniqua combustione, per
sacramentum duodecim militum de hundredo, et si milites non
adfuerint,   per  sacramentum  duodecim  liberorum  legalium
hominum, et per sacramentum quatuor hominum de unaqua-
que villa hundredi, eat ad judicium aquae, et si perierit alterum
pedem amittat.  Et apudNorthamtoniam additum est pro rigore
justitiae quod dexterum similiter pugnum cum pede amittat, et
regnum  abjuret, et infra quadraginta dies a regno exulet.
Et si ad aquam mundus fuerit, inveniat plegios et remaneat
in regno, nisi retatus fuerit de murdro vel alia turpi felonia
per commune comitatus et legalium militum patriae, de quo
si praedicto modo retatus fuerit, quamvis ad aquam salvus
fuerit, nihilominus infra quadraginta dies a regno exeat, et
catalla sua secum asportet, salvo jure dominorum suorum, et
regnum abjuret in misericordia domini regis.    Haec autem
assisa atenebit a tempore quo assisa facta fuit apud Clarendo-
nam; continue usque ad hoc tempus; et amodo quamdiu domino
regi placuerit, in murdro, et proditione, et iniqua combustione,
et in  omnibus  praedictis capitulis nisi in minutis furtis et
roberiis, quae facta fuerunt tempore guerrae, sicut de equis
et bobus et minoribus rebus.

2.  Item nulli liceat neque in burgo neque in villa hospitari
aliquem extraneum, ultra unam npctem, in domo sua, quern
ad rectum habere noluerit, nisi hospitatus ille essonium rationa-
bile habuerit, quod hospes domus monstret vicinis suis.    Et
cum recesserit, coram vicinis recedat et per diem.

3.  Si quis saisitus fuerit de murdro vel latrocinio vel roberia
vel falsoneria, et indc sit cognoscens, vel de aliqua alia felonia
quam fecerit, coram praeposito hundredi vel burgi, et coram
legalibus hominibus ;   id postea coram Justitiis negare non
poterit.    Et si idem sine saisina coram eis aliquid hujusmodi
recognoverit, hoc similiter coram Justitiis negare non poterit.

4.  Item si quis pbierit francus-tenens, haeredes ipsius rema-
neant in tali saisina qualem pater suus habuit die qua fuit
vivus et mortuus, de feodo suo ;  et catalla sua habeant unde
faciant divisam defuncti : et dominum suum postea requirant,

